Nordjyllands Politi efterlyser fredag aften en kvinde, der er gået fra Psykiatrisk Sygehus i Brønderslev omkring klokken 19.00.

Fredag aften er en 23-årig kvinde blevet efterlyst af Nordjyllands Politi. Kvindener gået fra Psykiatrisk Sygehus i Brønderslev omkring klokken 19.00. Politiet beskriver kvinden som selvmordstruet. På Twitter skriver Nordjyllands Politi, at der søges med hundepatruljer i området, men at politiet samtidig gerne vil have borgeres hjælp til at finde hende. Kvinden beskrives som: Cirka 165 centimeter høj, spinkel af bygning med langt, brunt hår i en hestehale. Kvinden er iført sort vinterjakke med hætte og sorte eller grå bukser med mørkeblå sko samt én rød og én gul strømpe. Ser du kvinden beder politiet dig om at kontakte vagtcentralen på telefon 114. Kvinden er fortsat savnet lørdag morgen, og Nordjyllands Politi oplyser, at borgere i Brønderslev mener at have set hende ved Banegården i byen, hvor hun muligvis er taget med toget i ukendt retning.